# 3. Orca Find

Søg efter objekter i et vindue
Joanmarie Diggs
joanied@gnome.org

Creative Commons Deling på samme vilkår 3.0

scootergrisen
2020-2022<
Ask Hjorth Larsen
asklarsen@gmail.com 2022

# Orca Find

Funktionen Orcas Find er en søgning, som er baseret på flad gennemgang. Dens formål er hurtigt at hjælpe dig med at finde objekter, som er synlige på skærmen i det nuværende vindue.

# Aktivering af Orca Find

For at åbne dialogen Orca Find bruges følgende kommando baseret på det tastaturlayout, du har valgt:

Stationær: NT Delete

Bærbar: Orca-ændringstast Venstre klamme

Se Kommandoer for Orca Find for at få en liste over yderligere handlinger, du kan udføre.

Når du aktiverer Orca Find, placeres du i en dialogboks.

Her kan du angive følgende punkter:

Teksten som skal findes

Placeringen hvorfra søgningen skal begynde, som enten kan være den nuværende placering eller øverst i vinduet

Standardværdien af Start fra: Nuværende placering

Om søgningen skal skelne mellem store/små bogstaver

Standardværdien af Forskel på store/små bogstaver: fravalgt

Om matches skal begrænses til dem, som matcher hele ordet eller sætningen

Standardværdien af Søg kun efter hele ord: fravalgt

Om Find skal lede ned og/eller til højre for det næste match eller op og/eller til venstre.

Standardværdien af Søg baglæns: fravalgt

Om Find skal starte forfra øverst/nederst i vinduet, hvis der ikke findes noget match fra begyndelsesplaceringen i den retning, der søges i.

Standardværdien af Forfra når slutningen er nået: tilvalgt

Når en søgning er udført, kan du let søge efter det næste eller forrige match uden at skulle vende tilbage til dialogboksen Orca Find.

Da det er en funktion i flad gennemgang, aktiveres flad gennemgang automatisk, når findes et match. Punktet eller teksten, der matches, vil så blive det nuværende punkt til gennemgang. Bemærk, at fokus i programmet ikke ændres, og markørens placering ændres heller ikke. Hvis du har brug for gøre det, så se venligst Orcas kommandoer relaterede til mus/markør.