# 4. Musegennemgang

Brug musemarkøren til at inspicere skærmen
Joanmarie Diggs
joanied@gnome.org

Creative Commons Deling på samme vilkår 3.0

scootergrisen
2020-2022<
Ask Hjorth Larsen
asklarsen@gmail.com 2022

# Musegennemgang

Orcas musegennemgang-funktion får Orca til at præsentere objektet under musemarkøren. I modsætning til Orcas flad gennemgang-funktion er musegennemgang ikke begrænset til det aktive vindue; Orca forsøger i stedet at bestemme hvilket tilgængelige objekter, der visuelt befinder sig under markøren, efterhånden som du flytter musen. Hvis du har flyttet markøren over et tilgængeligt objekt, som har information, der kan præsenteres, vil Orca præsentere objektet og dets information.

Da aktivering af musegennemgang får Orca til at lytte efter, og så behandle, alle ændringer af musemarkørens placering, er funktionen som standard deaktiveret. For altid at have den aktiveret, tilvælges afkrydsningsboksen Oplæs objekt under mus, som findes på siden Generelt i Orcas indstillingsdialog. Derudover kan du finde en ubundet kommando kaldet Tilstanden Musegennemgang til/fra på siden Tastebindinger i den samme dialogboks. Ved at binde kommandoen som beskrevet i Introduktion til tastebindinger, kan du aktivere og deaktivere musegennemgang efter behov.

# Standardindstillinger og -tastebindinger er uafhængige af hinanden

Bemærk, at du kan vælge at have musegennemgang aktiveret altid eller ej, og stadigvæk slå den til og fra ved at binde og bruge kommandoen Tilstanden Musegennemgang til/fra. Det er ikke nødvendigt at aktivere den for at slå den til/fra, da indstillinger og tastebindinger er uafhængige af hinanden.